Sharifa Iskandarova
Iskandarova Sharifa Madaliyevna – olima. Farg‘ona davlat universiteti professori, filologiya fanlari doktori. U 1963-yil 12-yanvarda Farg‘ona viloyati Marg‘ilon shahrida tugʻilgan. 1984-yili Fargʻona davlat pedagogika instituti (hozirgi Fargʻona davlat universiteti)ni imtiyozli diplom bilan tamomlagan. 1994-yilda „Oʻzbek nutq odatining muloqot shakllari“ mavzusida nomzodlik, 1999-yilda „Oʻzbek tili leksikasini mazmuniy maydon sifatida oʻrganish (shaxs mikromaydoni)“ mavzusida doktorlik dissertatsiyalarini yoqlagan. 2008-yilda professor ilmiy unvoniga ega boʻlgan.